כל יום 
כל יום אני רוצה לומר דבר שאף פעם לא אומר; אנשים אומרים, מוכר לרצות דבר שאף פעם לא תאמר; אישית, אני חושב שזה מוזר; כי למה לי בכלל לומר, אם אף פעם לא אומר את הדבר שתמיד אני רוצה לומר; אבל בעצם, אולי זה מותר; כי מה אם פעם באמת אומר את הדבר שתמיד אני רוצה לומר; וישאר לי טעם מר; כל יום אני רוצה לפגוש את זו שאף פעם לא אפגוש; אנשים אומרים, נדוש לרצות לפגוש את זו שאף פעם לא תפגוש; אישית זה עושה לי כאב ראש; כי למה לי בכלל לפגוש, אם אף פעם לא אפגוש את זו שתמיד אני רוצה לפגוש; אבל בעצם, זו לא סיבה לפגוש; כי מה אם פעם באמת אפגוש את זו שתמיד אני רוצה לפגוש; ואחכה לה עד בוש; כל יום אני רוצה לכתוב את השיר שאף פעם לא אכתוב; אנשים אומרים, זה טוב לרצות לכתוב את השיר שאף פעם לא תכתוב; אישית, אני חושב שזה לא טוב; כי למה בכלל לכתוב, אם אף פעם לא אכתוב את השיר שתמיד אני רוצה לכתוב; אבל בעצם אולי זה טוב; כי מה אם פעם באמת אכתוב את השיר שתמיד אני רוצה לכתוב; והוא לא יהיה טוב; כל יום אני רוצה לשאול שאלה שאף פעם לא אשאל; אנשים אומרים, לא קל לרצות לשאול שאלה שאף פעם לא תשאל; אישית, אני חושב שאני אומלל; כי למה לי בכלל לשאול, אם אף פעם לא אשאל שאלה שתמיד אני רוצה לשאול; אבל בעצם אולי אני בר מזל; כי מה אם פעם באמת אשאל את השאלה שתמיד אני רוצה לשאול; ותענה לי בת קול; 